Chevrolet Janubiy Koreya bozorida Hyundai va KIA’dan keyingi o‘rindaligi ma’lum bo‘ldi

Nyu-Yorkdagi avtosalon yakunlanib ulgurmasdan Janubiy Koreya poytaxti Seul shahrida yana bir avtomobillar shousi boshlandi, deb xabar bermoqda “Autonews.ru”.

Qayd etilishicha, 2014-yilda Janubiy Koreyada 1,7 millionta avtomobil sotilgan bo‘lib, bu borada har biri 500 mingtadan avtomobil sotgan Hyundai va KIA yetakchilik qilmoqda. Ulardan ancha ortda Chevrolet, keyin esa Renault Samsung va Ssang Yong bormoqda. BMW, Mercedes-Benz, Volkswagen va Audi kompaniyalari esa ulardan keyingi o‘rinlardangina joy olgan.
Nyu-York avtosalonida taqdim etilgan yangi Chevrolet Spark Seul avtoshousida ham namoyish etilmoqda. Opel Karl modeli asosida ishlangan yangi Spark 2015-yilning to‘rtinchi choragidan 40 ta mamlakatda sotuvga chiqarilishi rejalashtirilmoqda.